ଗ୍ଲୋରିଆ ମହାନ୍ତି  (୨୭ ଜୁନ ୧୯୩୨ - ୧୧ ଡିସେମ୍ବର, ୨୦୧୪ ) ଜଣେ ଓଡ଼ିଆ ଅଭିନେତ୍ରୀ, ପ୍ରଶିକ୍ଷିତ ଶାସ୍ତ୍ରୀୟ ସଙ୍ଗୀତ ଗାୟିକା ଓ ଜାତୀୟ ସ୍ତରର ଭଲିବଲ ଖେଳାଳୀ ଥିଲେ  । ଗ୍ଳୋରିଆ ୧୯୫୬ରୁ ୧୯୬୦ ମସିହା ପର୍ଯ୍ୟନ୍ତ, ନ୍ୟାସନାଲ ଭଲିବଲ ଚାମ୍ପିଅନସିପରେ, ଓଡ଼ିଶାକୁ ପ୍ରତିନିଧିତ୍ୱ କରିଥିଲେ । ଗ୍ଲୋରିଆ ଗୁରୁ କେଳୁଚରଣ ମହାପାତ୍ରଙ୍କ ନିକଟରୁ ଓଡ଼ିଶୀ ଶିକ୍ଷାଲାଭ କରିଥିଲେ । ସେ ୧୯୪୪ ମସିହାରେ ସେ ପ୍ରଥମେ  'ଭାତ'  ନାଟକ ଜରିଆରେ ରଙ୍ଗମଞ୍ଚରେ ଅଭିନୟ ଆରମ୍ଭ କରିଥିଲେ । କଥାଚିତ୍ର ଜୀବନ ୧୯୫୦ ମସିହାରେ ଶ୍ରୀ ଜଗନ୍ନାଥ କଥାଚିତ୍ରରୁ ଅଭିନେତ୍ରୀ ଜୀବନ ଆରମ୍ଭ କରିଥିବା ଗ୍ଲୋରିଆ, ୨୨ଟି ଓଡ଼ିଆ କଥାଚିତ୍ର ଓ କେତେକ ଦୂରଦର୍ଶନ ଧାରାବାହିକର  (ଯିବାକୁ ଦେବି ନାହିଁ, ଠାକୁର ଘର, ସାରା ଆକାଶ ଓ ପଣନ କାନି) ଅଭିନୟ କରିଥିଲେ  ।